Rolf Sandqvist

Rolf John "Sanken" Sandqvist (21. marraskuuta 1919 Helsinki – 27. helmikuuta 1994 Helsinki) oli suomalainen kirjailija, kuvataiteilija, taidegraafikko, kirjankuvittaja, teatterilavastaja ja pilapiirtäjä. ==Ura== Rolf Sandqvist opiskeli Taideteollisessa keskuskoulussa ensin 1938–1939 ja taas sotien jälkeen 1944–1946, Helsingin yliopiston piirustussalissa 1939 sekä Pittsfield Art Schoolissa Yhdysvalloissa 1949. Sandqvist aloitti kuvataiteilijan uran puupiirroksilla, joista siirtyi temperamaalaukseen. Helsingin Sanomiin hän teki RS-signeerauksella Musta lintu -piirroksia, joita julkaistiin viikoittain lehden Lauantain Horisontti -osiossa. Pilapiirroksia hän teki myös mm. Arijoutsin Pippuriin. Kirjailijanakin monipuolinen Sandqvist kirjoitti pakinoivaa proosaa, romaaneja ja matkakirjoja mutta julkaisi myös runoja, näytelmiä ja lastenkirjoja. Sandqvist oli maailmanmatkaaja, joka kiersi Etelä- Amerikassa, Afrikassa ja Kaukoidässä. Hänellä oli oma näyttely Ecuadorin pääkaupungissa Quitossa 1985. ==Yksityiselämä== Rolf Sandqvistin vanhemmat olivat isännöitsijä John Sandqvist ja Anna Höglund. Erottuaan ensimmäisestä puolisostaan Sandqvist eli kuolemaansa asti avoliitossa näyttelijä Vappu Jurkan kanssa. Rolf Sandqvistin lapsia ovat Matti 1945, Ola 1946, Tom ja Sam 1954 sekä Vappu Jurkan kanssa yhteiset lapset Ville 1960 ja Kalle 1964. Pojista Tom Sandqvist on Ruotsissa asuva kirjailija ja taiteentutkija, joka on kirjoittanut isästään elämäkerran Pappa, min pappa ja lapsuudestaan puolifiktiivisen romaanin Det turkiska huset. ==Teokset== ===Kirjoittajana=== * Rolle onnea etsimässä. Porvoo: WSOY 1944 * Alberts bok. Helsingfors: Söderström 1946 * Fjärilsväg. Helsingfors: Söderström 1947 * Person. Helsingfors: Söderström 1948 * Rolle ja hänen ystävänsä. Porvoo: WSOY 1950 * Sommarflanör i Amerika. Stockholm: Fahlcrantz & Gumælius 1950 * Taskspelaren. Helsingfors: Söderström 1957 * Mitt kära krig. Borgå: Söderström 1967 * Himmelsberget. Helsingfors: Söderström 1980 === Kuvittajana === * Aapeli: Onko koira kotona: pakinoita. Porvoo: Söderström 1960 * Aapeli: Puuhevonen pakkasessa: familjäärejä kertomuksia triviaaleista aiheista. Porvoo: WSOY 1962 * Aapeli: Sipuleita: lapsellisia juttuja. Porvoo: WSOY 1956 * Bueno de Mesquita, Irene: Miehet ovat porsaita. Helsinki: Kustannustalo 1953 * Hälli, Matti & Rolf Sandqvist: Ystävämme Andersson. Helsinki: Otava 1945 * Hälli, Matti & Rolf Sandqvist: Vanha mukava Andersson. Helsinki: Otava 1946 * Hälli, Matti & Rolf Sandqvist: Sinisellä Saimaalla seilattiin. Helsinki: Otava 1957 * Juva, Kerttu & Rolf Sandqvist: Niin tehtiin tupa. Helsinki: WSOY 1953 * Kaksiparta: Pukkisänky. Forssa: Forssan kirjapaino 1957 * Outakoski, Antti: Samekiela kiellaoahpa. Rovaniemi: Saamelaisten yhdistys 1976 * Paloheimo, Oiva: Tirlittan: orpotyttö ihmisten ihmemaassa. Porvoo: Söderström 1975 * Pesonen, Leo Alarik: Retkeilyllä Helsingin historiassa: Piirroksin somistanut Rolf Sandqvist. Helsinki: Otava 1946 * Roine, Raul & Rolf Sandqvist: Tonttujen tepposet. Helsinki: Taidekorttikeskus 1948 * Sale, Charles: Mestarismies. Jyväskylä: Gummerus 1998 * Sandholm, Åke: Kärnvirke: sommarhistorier från skärgården. Helsingfors: Schildt 1945 == Lähteet == ==Kirjallisuutta== * Sandqvist, Tom: Pappa, min pappa: En bok om författaren och konstnären Rolf Sandqvist. Helsingfors: Söderström 1997 * Sandqvist, Tom: Det turkiska huset: En berättelse på liv och död. Helsingfors: Söderströms 2002 ==Aiheesta muualla== * Rolf Sandqvistin muistokirjoitus Hufvudstadsbladetissa. Luokka:Suomalaiset taidemaalarit Luokka:Suomalaiset pilapiirtäjät Luokka:Suomalaiset kuvittajat Luokka:Suomalaiset lavastajat Luokka:Suomenruotsalaiset kirjailijat Luokka:Vuonna 1919 syntyneet Luokka:Vuonna 1994 kuolleet